Náttúruvaktin hefur ítrekað krafist þess að jarðlagnamöguleiki sé metinn á raunverulegum forsendum , þar á meðal lagt mat á þann virðisauka sem næst með því að sjónmengun sé enginn . Frá sjónarhóli Náttúruvaktarinnar er málið svo einfalt . Sama gildir um upplifun þess fólks sem á dagalega leið um svæðið eða kemur sem ferðamenn . Náttúruvaktin telur valkosti 1 og 2 á Hellisheiði þar sem lögð er til ný línulögn frá Bitru að Kolviðarhóli báða óásættanlega . Annað er óforsvaranlegt . Náttúruvaktin leggur til að þessum matsbút verði hafnað en að þegar í stað verði hafist handa við gerð umhverfismatsáætlunar fyrir allar fyrirhugaðar framkvæmdir á Reykjanesskaga sem tengjast stóriðjuáformum , þannig að almenningur geti áttað sig á umfangi framkvæmdanna . Með þeirri bútasaumsaðferð sem nú er viðhöfð virðist markmiðið það eitt að leyna fyrir almenningi umfangi og áhrifum fyrirhugaðrar stóriðju frá Þjórsá út að Garðskaga . Án slíkrar heildaráætlunar er markmiði laganna fjarri því fullnægt og almenningi því ekki gefinn lögboðinn möguleiki á að meta þá valkosti sem uppi eru um landnotkun á svæðinu .